CELEX: 32017D1364
Language: et
Date: 2017-07-17 00:00:00
Title: Nõukogu otsus (EL) 2017/1364, 17. juuli 2017, Euroopa Liidu nimel võetava seisukoha kohta ELi – Moldova Vabariigi assotsiatsiooninõukogus seoses ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu XXVI lisa muutmisega

22.7.2017   
            
            
               ET
            
            
               Euroopa Liidu Teataja
            
            
               L 191/3
            
         NÕUKOGU OTSUS (EL) 2017/1364,
   17. juuli 2017,
   Euroopa Liidu nimel võetava seisukoha kohta ELi – Moldova Vabariigi assotsiatsiooninõukogus seoses ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu XXVI lisa muutmisega
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vaheline assotsieerimisleping (edaspidi „leping“) (1) allkirjastati 27. juunil 2014.
            
         
               (2)
            
            
               Lepingu artikliga 201 on ette nähtud liidu tollialaste õigusaktidega ja teatavate rahvusvaheliste õigusnormidega järkjärguline ühtlustamine vastavalt lepingu XXVI lisale.
            
         
               (3)
            
            
               Lepingu XXVI lisas täpsustatakse, et Moldova Vabariik ühtlustab oma õigusaktid nõukogu määruse (EMÜ) nr 2913/92 (2) sätetega kolme aasta jooksul pärast lepingu jõustumist.
            
         
               (4)
            
            
               Määrus (EMÜ) nr 2913/92 on tunnistatud kehtetuks ning alates 1. maist 2016 kohaldatakse liidus Euroopa Parlamendi ja nõukogu määruse (EL) nr 952/2013 (3) materiaalõiguslikke norme.
            
         
               (5)
            
            
               ELi – Moldova Vabariigi tollikoostöö allkomitee 6. oktoobri 2016. aasta koosolekul lepiti kokku, et lepingu XXVI lisa tuleks vastavalt muuta.
            
         
               (6)
            
            
               Liidu seisukoht ELi – Moldova Vabariigi assotsiatsiooninõukogus (edaspidi „assotsiatsiooninõukogu“) peaks seetõttu põhinema käesolevale otsusele lisatud otsuse eelnõul,
            
         ON VASTU VÕTNUD KÄESOLEVA OTSUSE:
   Artikkel 1
   1.   Seisukoht, mis võetakse liidu nimel assotsiatsiooninõukogus seoses lepingu XXVI lisa muutmisega, põhineb käesolevale otsusele lisatud otsuse eelnõul.
   2.   Liidu esindajad assotsiatsiooninõukogus võivad kokku leppida lõikes 1 osutatud otsuse eelnõu väiksemates tehnilistes parandustes ilma nõukogu täiendava otsuseta.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 17. juuli 2017
      
         
            Nõukogu nimel
         
         
            eesistuja
         
         T. TAMM
      
   
   
      (1)  ELT L 260, 30.8.2014, lk 4.
   
      (2)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1).
   
      (3)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).
   
      EELNÕU
      ELi – MOLDOVA VABARIIGI ASSOTSIATSIOONINÕUKOGU OTSUS nr …/2017,
      …,
      mis käsitleb ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu XXVI lisa muutmist
      ELi – MOLDOVA VABARIIGI ASSOTSIEERIMISNÕUKOGU,
      võttes arvesse ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelist assotsieerimislepingut, eriti selle artikli 436 lõiget 3,
      ning arvestades järgmist:
      
                  (1)
               
               
                  Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vaheline assotsieerimisleping (1) (edaspidi „leping“) allkirjastati 27. juunil 2014.
               
            
                  (2)
               
               
                  Lepingu artikliga 201 on ette nähtud liidu tollialaste õigusaktidega ja teatavate rahvusvaheliste õigusnormidega järkjärguline ühtlustamine vastavalt lepingu XXVI lisale.
               
            
                  (3)
               
               
                  Lepingu XXVI lisas täpsustatakse, et Moldova Vabariik ühtlustab oma õigusaktid nõukogu määruse (EMÜ) nr 2913/92 (2) sätetega kolme aasta jooksul pärast lepingu jõustumist.
               
            
                  (4)
               
               
                  Määrus (EMÜ) nr 2913/92 on kehtetuks tunnistatud ning alates 1. maist 2016 kohaldatakse liidus Euroopa Parlamendi ja nõukogu määruse (EL) nr 952/2013 (3) materiaalõiguslikke norme.
               
            
                  (5)
               
               
                  ELi – Moldova Vabariigi tollikoostöö allkomitee 6. oktoobri 2016. aasta koosolekul lepiti kokku, et lepingu XXVI lisa tuleks vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      Lepingu XXVI lisa muudetakse vastavalt käesoleva otsuse lisale.
      Artikkel 2
      Käesolev otsus jõustub selle vastuvõtmise päeval.
      
         …,
         
            
               Assotsiatsiooninõukogu nimel
            
            
               esimees
            
         
      
      
         (1)  ELT L 260, 30.8.2014, lk 4.
      
         (2)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1).
      
         (3)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).
   
   
      LISA
      Lepingu XXVI lisa esimest lõiku muudetakse järgmiselt:
      viide „Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik“ asendatakse järgmise viitega: „Määrus (EL) nr 952/2013, 9. oktoober 2013, millega kehtestatakse liidu tolliseadustik“.